B. Ixtamakxtumit makgantaxtuninanin chu xpukaxtlawan tapakgsin xalakatunu pulatamatni, ana'niku kalakgchan, nalay limakgantaxtun nema nakamakgtaya ixlakgchanat tachixkuwit nachunalitum nakgalhi litamakgtayan xalimapakgsin mexicano, nema natalakgapasa xatalakgsin lata minacha alakatunu pumapakgsin usu ixmakgtayana mapakgsina kakapulhuwa, ixtatlewekglhat putsana xalipulatamatni nitapakgtanu chu watija nikatalikgamanalh ja'e lakgchanat.
Limakgantaxtunanin nemà wan lakstuntin tatsokgni, natlawa tamakgtayat xakakapulhuwa, ninatalakgxtumi malakgsi chu talaksi nak xapuxku neje lakgchan.|Ja'e limakgantaxtunanìn nila tlan natalhawa lichiwin xatalhkayaw, taskujut chu xtapakgtattapakgsit.|Limakgantaxtunanin nema natlawa ixtakxtumit makgantaxtuninanin nalimapakuwikan tilanka lilakgatumpulatamatni xlakgchanatkan xatachixkuwit; natlaway ixakstu tapakgsìn ixlitlawat chu xatalakpulhkan tumin, xalimapakgsin tachixkuwit chu lata tu ixla chatunu, chatunu.|Xatilanka lilakgatumpulatamatni ixlakgchanatkan xatachixkuwit nakgalhi tamakxtumit nema chakaw nawan makgmakgalhchiwininanin, nema nakalaksakkan nak lilakalhkayawan na tatiyanikan akgtuy lata kilhmaktutu ixlakata, nema tawilana xla ixputamakxtumit ixtalakkaxtlawananin tapakgsit pala taxlajanit, wa ixtamakxtumit makgantaxtuninanin, nachuna natatlawa lilakalhkayawan.|Tapakgsin nawan la natlawakan xalilhkayawat nema mastanit xputamakxtumit ixlakkaxtlawananin tapakgsit. Katà katà chatuy makgmakgalhchiwininanin nema makgas talitalhkatayanit, naka tamakxtukan tunu chi tiku nataskuja pala watiyawa xalilhkayawat chu pala kalilhkayawapalakan tlan taskuj pala ixlimakgtuy.|Xapuxku xalitilanka lilakgatumpulatamatni xlakgchanatkan xatachixkuwit, nachuna takgalaskinin tamakxtumit nachuna nalay xalilhkayawat la wan lakstuntin tatsokgni chu akkitsis kata natalhkataya.|Watiya makgtum tlan laksaklhkayawakan chu watiya tlan malaksijkan naktunu taskujut la wan nak xakilhmaktati ja'e limapakgsin.|Mapakgsina xakatilanka litalhkatayan xalakchanat tachixkuwit kata kata namasta nak xalitlewekge litamakxtumi ixlimakatsin ixtatlawat. Chuna talakaskin nak ixputamakxtumin tamakxtumit la wan tapakgsin.|Xakatilanka litalhkatayan xalakchanat tachixkuwit nalakgapasa tu ni xatamalhanit nema ixtaxtucha, pala ni ixtlawalh la ixtlawanit lakxtumtapuwan xla limakgantaxtunanin lawi nak lakatunu lipulatamatní.